Kerynia Municipality

ΓΙΟΡΤΗ ΤΩΝ ΓΡΑΜΜΑΤΩΝ
2017-02-13
Η καθιερωμένη εκδήλωση για την Ημέρα των Γραμμάτων του Δημαρχείου και της Σχολικής Εφορείας Κερύνειας, που αφιερώνεται φέτος στα
ΠΕΝΗΝΤΑΧΡΟΝΑ ΤΟΥ ΛΑΟΓΡΑΦΙΚΟΥ ΟΜΙΛΟΥ ΚΕΡΥΝΕΙΑΣ (1966-2016)
θα πραγματοποιηθεί την Πέμπτη, 4 Φεβρουαρίου και ώρα 7.00 μ. μ., στην αίθουσα «Σόλων Τριανταφυλλίδης» της Τράπεζας Κύπρου (Αγία Παρασκευή) στη Λευκωσία.
Στην εκδήλωση θα μιλήσει η φιλόλογος και Πρόεδρος του Λαογραφικού Ομίλου Κερύνειας Θεοφανώ Χιωτέλλη Κυπρή με θέμα: «Πενήντα χρόνια ζωής και δράσης του Λαογραφικού Ομίλου Κερύνειας».
Με την ευκαιρία αυτή θα γίνει παρουσίαση δύο νέων εκδόσεων, του Δελτίου αρ.6 του Λαογραφικού Ομίλου και του βιβλίου Ψήγματα Ανατροπών – Το κρησφύγετο του Φουντζιού και άλλα διηγήματα, της Ρήνας Κατσελλή, από τη Δώρα Κατσελλή, Πρόεδρο για την επαρχία Κερύνειας της Παγκύπριας Οργάνωσης Ελλήνων Δασκάλων (ΠΟΕΔ).
Το επετειακό Δελτίο αρ. 6 του Ομίλου αφιερώνεται στην Έκθεση Ανθέων Κερύνειας που διοργανωνόταν πριν την τουρκική εισβολή από το 1967- 1974 με μεγάλη επιτυχία. Σκοπός της ιδιαίτερης αυτής έκθεσης ήταν να προτρέψει τους ανθρώπους να αγαπήσουν και να καλλιεργούν τα λουλούδια και τα λαχανικά μόνοι τους. Μέσα στα πλαίσιά της γίνονταν πάνω από πενήντα διαγωνισμοί για το καλύτερο τριαντάφυλλο, γαρύφαλλο, κρίνο και για πολλά άλλα είδη λουλουδιών και λαχανικών, που έπρεπε να τα φέρει το άτομο που τα καλλιέργησε μόνος στον κήπο του. Επίσης υπήρχαν διαγωνισμοί καλλιτεχνικής διευθέτησης λουλουδιών και μια σειρά από άλλες εκθέσεις, όπως ζωγραφικής, κεντημάτων, έργων λαϊκής τέχνης κ.λπ.
Για την Έκθεση Ανθέων διασώζεται στις σελίδες του Δελτίου αυτού πλούσιο αρχειακό υλικό και φωτογραφίες, έτσι που αν θελήσει κάποιος οργανισμός να οργανώσει κάτι παρόμοιο, να ανατρέξει σε αυτό.
Επίσης στο Δελτίο κωδικοποιείται ολόκληρη η πενηντάχρονη πορεία και οι σημαντικές δραστηριότητες του Λαογραφικού Ομίλου. Δυστυχώς μετά την εισβολή, λόγω του ότι οι Κερυνειώτες ζουν εκτοπισμένοι σε διάφορα μέρη του μη κατεχόμενου μέρους του νησιού, η μόνη σημαντική δραστηριότητά του είναι η έκδοση και παρουσίαση βιβλίων. Ο Λαογραφικός Όμιλος Κερύνειας έχει εκδώσει μέχρι σήμερα πάνω από πενήντα βιβλία, που είναι μια πολύτιμη κιβωτός για την ιστορία και τον πολιτισμό της μικρής κατεχόμενης πόλης. Όλα τα βιβλία πωλούνται στο Δημαρχείο και σε μεγάλα βιβλιοπωλεία.
Τα έξοδα της έκδοσης του Δελτίου αυτού κάλυψαν εξ ολοκλήρου ο Κερυνειώτης γιατρός Φίλιππος Χιωτέλλης και η σύζυγός του Λαβίνια, που είναι εγκατεστημένοι στις Ηνωμένες Πολιτείες Αμερικής.
Το δεύτερο βιβλίο που θα παρουσιαστεί είναι της Ρήνας Κατσελλή και έχει τίτλο Ψήγματα Ανατροπών-Το κρησφύγετο του Φουντζιού και άλλα διηγήματα. Τα διηγήματα αυτά αναφέρονται σε ανατροπές που συνέβησαν στην Κύπρο μεταξύ των χρόνων 1945 και 1973. Είναι εννιά διηγήματα και το καθένα τους μια ανατροπή που αναστατώνει τη ζωή των απλών ανθρώπων, τους βγάζει έξω από τα σχέδια, τους προγραμματισμούς τους, τούς κάνει να αλλάζουν συμπεριφορές και μερικές φορές δίνει ένα αναπάντεχο τέλος στην ίδια τη ζωή τους. Τα περισσότερα είναι γραμμένα πρόσφατα από τη συγγραφέα. Από αυτά ξεχωρίζει “Το Κρησφύγετο του Φουντζιού”, που είναι βασισμένο σε περιστατικό που έτυχε στον ήρωα της ΕΟΚΑ 1955-59 Κυριάκο Μάτση, υπεύθυνο της επαρχίας Κερύνειας στον αντιαποικιοκρατικό αγώνα 1955-59.
Το βιβλίο κοσμούν φωτογραφίες με αρχαία αγγεία που παραχωρήθηκαν από το Τμήμα Αρχαιοτήτων.
Μέσα στα πλαίσια της γιορτής αυτής θα απονεμηθούν βραβεία σε αριστούχους Κερυνειώτες μαθητές της σχολικής χρονιάς 2014-2015 και θα επιδοθεί από τον Δήμαρχο Κερύνειας τιμητική πλακέτα στη Ρήνα Κατσελλή, με την ευκαιρία της ανακήρυξής της σε Επίτιμο Πρόεδρο του Λαογραφικού Ομίλου Κερύνειας. Η Ρ.Κ. είναι ιδρυτικό μέλος του Ομίλου, διατέλεσε γραμματέας του και για πενήντα χρόνια είναι υπεύθυνη των εκδόσεών του.

TA XΡΗΜΑΤΙΚΑ ΒΡΑΒΕΙΑ ΑΦΟΡΟΥΝ ΣΤΗΝ ΠΕΡΣΙΝΗ ΧΡΟΝΙΑ.
Ο ΔΗΜΟΣ ΚΕΡΥΝΕΙΑΣ ΕΧΕΙ ΠΡΟΧΩΡΗΣΕΙ ΜΕ ΓΡΑΠΤΗ ΕΠΙΣΤΟΛΗ ΣΤΗΝ ΕΝΗΜΕΡΩΣΗ ΤΩΝ ΑΘΛΟΘΕΤΩΝ ΓΙΑ ΤΗ ΦΕΤΙΝΗ ΧΡΟΝΙΑ ΚΑΙ ΘΑ ΜΑΣ ΕΝΗΜΕΡΩΣΟΥΝ ΑΜΕΣΑ ΚΑΤΑ ΠΟΣΟ ΘΑ ΔΟΘΟΥΝ ΟΛΑ ΤΑ ΠΙΟ ΚΑΤΩ ΒΡΑΒΕΙΑ ΚΑΙ ΤΟ ΠΟΣΟ.
ΣΚΕΠΤIΚΟ ΓΙΑ ΤΟ ΚΑΘΕ ΒΡΑΒΕΙΟ
Βραβείο 2,000 ευρώ. Κώστα και Μαίρης Παντέχη.
Απονέμεται στον άριστο Κερυνειώτη απόφοιτο, ο οποίος κατά τη σχολική χρονιά 2010-2011 διακρίθηκε για το ήθος και την επίδοση καθώς επίσης για την προσφορά του στις δραστηριότητες του σχολείου του.
Βραβείο 1,700 ευρώ. Δήμου Γεωργιάδη, Έλλης Λεπτού και Κρίτωνα Γεωργιάδη, εις μνήμην του πατέρα τους Κλεάνθη Γεωργιάδη.
Απονέμεται στον άριστο Κερυνειώτη απόφοιτο, ο οποίος στα τρία χρόνια φοίτησής του στο Λύκειο διακρίθηκε στο μάθημα των Νέων Ελληνικών και την Ιστορία.
Βραβείο 1,500 ευρώ. Βραβείο Σχολικής Εφορείας Κερύνειας
Απονέμεται σε άριστους απόφοιτους Κερυνειώτες που διακρίθηκαν στο ήθος και την επίδοση σε όλα τα χρόνια της φοίτησής τους στο γυμνάσιο και το λύκειο.
Βραβείο €350 με αθλοθέτη τον αντιστράτηγο εν αποστρατεία Αλέξανδρο Μιχαηλίδη, εις μνήμη των γονέων και διδασκάλων του απονέμεται στον άριστο Κερυνειώτη απόφοιτο, ο οποίος στη Γ’ Λυκείου είχε την καλύτερη επίδοση στο μάθημα των Νέων Ελληνικών και την Ιστορία. Η ιστορία να ήταν επιλεγόμενο μάθημα για τις Παγκύπριες Εξετάσεις.
Βραβείο €2.400 ευρώ με αθλοθέτες τους Πέτρο και Αναστασία Χατζηπέτρου, εις μνήμην των γονέων τους Κωστάκη και Αγνής Χατζηπέτρου

Παρουσίαση του Προγράμματος στη Γιορτή των Γραμμάτων
2017-02-13

ΕΛΕΥΘΕΡΟ ΠΑΝΕΠΙΣΤΗΜΙΟ ΚΑΤΕΧΟΜΕΝΩΝ ΔΗΜΩΝ ΕΠΑΡΧΙΑΣ ΚΕΡΥΝΕΙΑΣ – «ΝΕΟΙ ΚΑΙ ΣΥΜΜΕΤΟΧΗ: ΑΠΑΘΕΙΑ Η ΑΠΟΓΟΗΤΕΥΣΗ;» , 7:30 Μ.Μ.
2017-02-09

Εκδήλωση για το κόψιμο της βασιλόπιτας
2017-01-15
Πατήστε εδώ για περισσότερες πληροφορίες.

Συνδιοργάνωση της Χριστουγεννιάτικης Εκδήλωσης με το Δημαρχείο Κερύνειας
2017-01-14

Η Επιτροπή Νεολαίας Πραγματοποιεί επίσκεψη στον Πρόεδρο του Οργανισμού Νεολαίας για να συζητήσουν θέματα που τους απασχολούν και να προτείνουν πιθανή συνεργασία
2016-12-22

Η Επιτροπή Νεολαίας Συμμετείχε στην Ημερίδα για το Erasmus+
2016-12-10

ΕΛΕΥΘΕΡΟ ΠΑΝΕΠΙΣΤΗΜΙΟ ΚΑΤΕΧΟΜΕΝΩΝ ΔΗΜΩΝ ΕΠΑΡΧΙΑΣ ΚΕΡΥΝΕΙΑΣ - «Ηλεκτρονική Υγεία - Η Ασθενοκεντρική Προσέγγιση ενός Γενικού Συστήματος Υγείας (ΓεΣΥ)», 7:30 μ.μ.
2016-12-08
Εισηγητής: Χρίστος Σχίζας- Καθηγητής
Τμήμα Πληροφορικής Πανεπιστήμιο Κύπρου

ΕΛΕΥΘΕΡΟ ΠΑΝΕΠΙΣΤΗΜΙΟ ΚΑΤΕΧΟΜΕΝΩΝ ΔΗΜΩΝ ΕΠΑΡΧΙΑΣ ΚΕΡΥΝΕΙΑΣ - «Νανοτεχνολογία και Νανοιατρική ή Τα Λέιζερ και η Ιατρική», 7:30 μ.μ.
2016-11-03
Εισηγητής: Κωνσταντίνος Πίτρης
Αναπληρωτής Καθηγητής
Τμήμα Ηλεκτρολόγων Μηχανικών και Μηχανικών Υπολογιστών Πανεπιστήμιο Κύπρου

ΕΛΕΥΘΕΡΟ ΠΑΝΕΠΙΣΤΗΜΙΟ ΚΑΤΕΧΟΜΕΝΩΝ ΔΗΜΩΝ ΕΠΑΡΧΙΑΣ ΚΕΡΥΝΕΙΑΣ - «Περιβαλλοντική εκπαίδευση και περιβαλλοντική ευαισθητοποίηση», 7:30 μ.μ
2016-10-06

"Κερύνεια και Αθλητισμός" - Παρουσιάσεις και επιδείξεις απο τα Αθλητικά Σωματεία της Επαρχίας Κερύνειας, Βράβευση του Ανδρέα Καριόλου για την προσφορά του στους Ολυμπιακούς Αγώνες στο Πεκίνο
2016-09-24

Φιλοτελικής και Φωτογραφικής Έκθεσης του Ρογίρου Μενελάου "Θύμησες Κερύνειας" - Εγκαίνια απο τον Πρόεδρο του Οργανισμού Νεολαίας Κ. Παναγιώτη Σεντόνα
2016-09-23

Συνάντηση Οργανωμένων Συνόλων στο Δημαρχείο Κερύνειας για γνωριμία
2016-08-31

Παρουσίαση Προγράμματος Αντικατοχικής Εκδήλωσης στον Τύμβο Μακεδονίτισσας
2016-07-22

ΑΠΟΝΟΜΗ ΠΛΑΚΕΤΩΝ ΣΕ ΤΕΛΙΟΦΟΙΤΟΥΣ ΚΕΡΥΝΕΙΩΤΕΣ 2016
2016-06-27

Γνωριμία των των Συμβουλίων Νεολαίας Κερύνειας, Λαπήθου και Καραβά
2016-06-06

Παιχνίδια του Πάσχα στα πλαίσια της ετήσιας Πασχαλινής Συνεστίασης
2016-05-08

Μέλη λαμβάνουν μέρος στον Έρανος από Πόρτα σε Πόρτα στο Παλαιομέτοχο
2016-04-03

Μουσικό Πρόγραμμα στους ετήσιους αγώνες του Σωματείου "Πενταδάκτυλος"
2016-03-27

Μουσικό Πρόγραμμα στα εγκαίνια του Ερυθρού Σταυρού Κλάδου Κερύνειας
2016-03-26

ΑΙΜΟΔΟΣΙΑ ΣΤΟ ΚΕΝΤΡΟ ΥΓΕΙΑΣ ΕΓΚΩΜΗΣ
2016-03-19

ΕΛΕΥΘΕΡΟ ΠΑΝΕΠΙΣΤΗΜΙΟ ΚΑΤΕΧΟΜΕΝΩΝ ΔΗΜΩΝ ΕΠΑΡΧΙΑΣ ΚΕΡΥΝΕΙΑΣ - «Εγγυημένες πλειοψηφίες, οι θέσεις των πλευρών και οι πραγματικότητες», 7:30 μ.μ.
2016-03-07
Εισηγητής:Niyazi Kizilyurek
Καθηγητής στο Τμήμα Τουρκικών και Μεσανατολικών Σπουδών και Κοσμήτορας της Σχολής Ανθρωπιστικών Επιστημών Πανεπιστήμιο Κύπρου
Ώρα προσέλευσης: Μέχρι 7:15 μ.μ.
Αίθουσα πολλαπλής χρήσεως, προσωρινό Δημαρχείο Κερύνειας, πλησίον Λήδρα Πάλας

Κερύνεια μουσική και εικόνα
2016-03-05

Παρουσίαση Προγράμματος Music & Vision
2016-03-05

ΓΙΟΡΤΗ ΤΩΝ ΓΡΑΜΜΑΤΩΝ
2016-02-04

Τύμβος 2014
2014-07-22
Χαιρετισμός εκ μέρους νεολαιών επαρχίας Κερύνειας- Τύμβος 22 Ιουλίου 2014.
Εκ μέρους των Δημοτικών Συμβουλίων Νεολαίας των Δήμων Κερύνειας, Λαπήθου και Καραβά, χαιρετίζω τη σημερινή εκδήλωση και εύχομαι ολόψυχα αυτή να είναι η τελευταία, στην «από δώ πλευρά του βουνού».
Φτάσαμε στο 2014 και συμπληρώσαμε ήδη 40 χρόνια προσφυγιάς. Το μεγαλύτερο πρόβλημα όμως, είναι ότι δεν ξέρουμε αν θα χρειαστούν άλλα 40 για να αλλάξει κάτι! Το στρογγυλό νούμερο 40 δηλώνει όχι απλά την ποσότητα του χρόνου που έχει παρέλθει, αλλά και κοινωνικά την δομή του πληθυσμού των προσφύγων όπως διαμορφώνεται.
Ναι, ακόμα μερικά χρόνια και δεν θα υπάρχει ούτε ένας παππούς ζωντανός από τα κατεχόμενα εδάφη και ακόμα μερικά χρόνια αργότερα δεν θα υπάρχουν παρά αποκλειστικά δεύτερης γενιάς πρόσφυγες.
Ως Δημοτικά Συμβούλια Νεολαίας των κατεχόμενων Δήμων της Επαρχίας Κερύνειας θα σταθούμε ανάχωμα στη λήθη που φέρνει ο χρόνος και έχουμε υποσχεθεί εδώ και καιρό, ότι δεν θα σιγάσει ο πόθος μας για επιστροφή.
Δεν θα ξεχάσουμε επίσης ούτε την Εισβολή και τις ωμότητες του Αττίλα ούτε το προδοτικό πραξικόπημα που οδήγησε σε αυτή. Θα δίνουμε όσο μπορούμε στήριξη και βοήθεια στο έργο και την αποστολή των κατεχομένων Δήμων μας.
Με πολλή έγνοια για το μέλλον της πατρίδας μας, καλούμε τον κάθε Κερυνειώτη σε συμμετοχή, στα κοινά του κατεχόμενου τόπου μας και ιδιαίτερα ,τη νέα γενιά να δραστηριοποιηθεί στα Δημοτικά Συμβούλια Νεολαίας της επαρχίας μας. Συγχρόνως, καλούμε την Πολιτεία να στηρίξει το έργο των κατεχομένων Δήμων μας και των οργανωμένων συνόλων που δραστηριοποιούνται στην προσφυγιά.
Η κατεχόμενή μας πατρίδα χρειάζεται τα νιάτα της μπροστά, στις επάλξεις για την απελευθέρωση και τη διασφάλιση του αναφαίρετου δικαιώματος μας για επιστροφή στα σπίτια και τις περιουσίες μας, μέσα από μια δίκαιη και βιώσιμη λύση του Κυπριακού.
Σήμερα αποτίουμε φόρο τιμής σε όσους χάθηκαν, το μαύρο εκείνο καλοκαίρι του 1974. Υποκλινόμαστε με θαυμασμό και εκτίμηση στους ήρωες που πέθαναν υπερασπιζόμενοι την πατρίδα μας για τα ιδανικά της Ελευθερίας και της Δημοκρατίας. Το ότι δεν τα κατάφεραν τους μεγαλώνει, τους γιγαντώνει στις καρδιές μας.
Κυρίες και κύριοι,
Η επαρχία Κερύνειας όλη η κατεχόμενη γη μας ,μας περιμένει. Η επιστροφή δεν είναι κοντά, είναι όμως στον ορίζοντα. Ας τραβήξουμε λοιπόν κουπί, προς την ίδια κατεύθυνση όλοι, και θα φτάσουμε. Είναι το χρέος που οφείλουμε στους ήρωες μας και σε όσους θυσίασαν τη ζωή τους για να κρατηθεί ο τόπος μας ελεύθερος.

Χριστος Κουμιδης
Αντιπροεδρος Δ.Σ.Νεολαιας Δήμου Κερύνειας

Αφιέρωμα στον Νίκο Ξυλούρη
2014-06-26
Στις 26 Ιουνίου 2014, η αυλή του προσωρινού Δημαρχείου της αγαπημένης μας πόλης γέμισε κόσμο και μουσικές νότες. Το Δημοτικό Συμβούλιο Νεολαίας του Δήμου Κερύνειας διοργάνωσε μουσική βραδιά – αφιέρωμα στον Νίκο Ξυλούρη για όλους τους Κερυνειώτες και φίλους. Η νεολαία το διοργάνωσε, ο Σταθμός Κερύνεια φρόντισε για το φαγητό και το ποτό και ομάδα καλλιτεχνών έφερε στις θύμισες μας παλιά κι αγαπημένα τραγούδια αυτού του μεγάλου τραγουδιστή. Οι περίπου 100 παρεβρισκόμενοι που γέμισαν κάθε άδεια καρέκλα της αυλής του προσωρινού μας Δημαρχείου είχαν την ευκαιρία να ακούσουν και να μάθουν λίγα βασικά στοιχεία για την ζωή του Νίκου Ξυλούρη, για το πού μεγάλωσε, την καλλιτεχνική του πορεία, την αντίληψη του για τη ζωή. Ο καιρός ήταν ευνοϊκός, για να κρατήσει η βραδιά το ωραίο της κλίμα για αρκετή ώρα με αποτέλεσμα το βράδυ να συνεχιστεί και με τραγούδια άλλων καλλιτεχνών, σπουδαία και γνωστά, που όλοι τραγουδούσαν.
Το Δημοτικό Συμβούλιο Νεολαίας του Δήμου Κερύνειας διοργανώνει κάθε χρόνο μουσική βραδιά. Έτσι και φέτος. Ο κόσμος είχε την ευκαιρία να συνεβρεθεί με φίλους και γνωστούς και να ακούσει ωραίες μουσικές σε ένα ομολουμένως υπέροχο χώρο, ο οποίος βρίσκεται λίγα μέτρα μακριά από την πράσινη γραμμή και που μας θυμίζει ότι τέτοιες βραδιές είναι πολύ πιο σημαντικές από ένα όμορφο βράδυ. Νέοι και παλιοί μαζί, για να μην σβίσει ο πόθος και ο αγώνας για επιστροφή.

Βικτώρια Νικολαΐδου
Μέλος Δημοτικού Συμβουλίου Νεολαίας Δήμου Κερύνειας

1η εντός των Τειχών Ποδηλασία
2014-05-17
Το Σάββατο 17 Μαΐου, το Συμβούλιο Νεολαίας του Δήμου μας σε συνεργασία με το Συμβούλιο Νεολαίας του Δήμου Έγκωμης, διοργάνωσαν την 1η εντός των Τειχών Ποδηλασία. Αφετηρία το Προσωρινό Δημαρχείο μας όπου αρκετά μέλη και φίλοι των δύο Δήμων μαζεύτηκαν στις 10 το πρωί. Με τη συνοδεία της Δημοτικής Αστυνομίας του Δήμου Λευκωσίας, ξεκινήσαμε την βόλτα μας με κατεύθυνση την εντός των τειχών Λευκωσία. Η CYTA φρόντισε για την ασφάλεια μας αφού μας δώρισε κράνη για όσους φίλους δεν είχαν. Περάσαμε από την οικία του Χατζηγιωργάκη Κορνέσιου, τον Μιναρέ και τα λουτρά Ομεριέ. Στάση μας η Πλατεία Φανερωμένης και το γνωστό ζαχαροπλαστείο «Τα Τρία Φανάρια» του Λεμονάρη. Το Συμβούλιο Νεολαίας του Δήμου μας κέρασε όλους τους συμμετέχοντες ροφήματα. Αφού ξεκουραστήκαμε, μέσω της Ονασαγόρου, Λήδρας και της Πύλης Πάφου επιστρέψαμε ξανά στο Προσωρινό Δημαρχείο. Η Ποδηλασία ήταν υπό την αιγίδα του Οργανισμού Νεολαίας Κύπρου.

Μαριάννα Νικολαϊδου
Γραμματέας Δημοτικού Συμβουλίου Νεολαίας
Δήμου Κερύνειας

Διαλεξη με θέμα «Οι νέοι της Κερύνειας δεν ξεχνούν και διεκδικούν»
2014-05-11
Οι νέοι της Κερύνειας δεν ξεχνούν και διεκδικούν
Με αθρόα προσέλευση από το κοινό και ειδικότερα τους νέους της Επαρχίας Κερύνειας, στις 11 Μαρτίου 2014, το Δημοτικό Συμβούλιο Νεολαίας του Δήμου Κερύνειας, διοργάνωσε διάλεξη με θέμα τα δικαιώματα των προσφύγων νέων, το οποίο φιλοξενήθηκε από το Πολιτιστικό Ίδρυμα Καραβιωτών. Συνδιοργανωτές της εκδήλωσης ήταν τα Δημοτικά Συμβούλια Νεολαίας των Δήμων Καραβά και Λαπήθου και χορηγός ο Οργανισμός Νεολαίας Κύπρου.
Στόχος της διάλεξης ήταν να αναδειχθεί ότι οι νέοι της επαρχίας Κερύνειας δεν ξεχνούν τα κατεχόμενα εδάφη από τα οποία κατάγονται οι γονιοί τους και πώς αγωνίζονται συλλογικά για την απελευθέρωση και επιστροφή τους με πλήρως κατοχυρωμένα τα ανθρώπινα και πολιτικά τους δικαιώματα καθώς επίσης να ενημερωθούν για τα δικαιώματα που προκύπτουν από την εν λόγω ιδιότητα τους.
Εκ μέρους των οργανωτών απηύθυνε χαιρετισμό η Πρόεδρος του Δημοτικού Συμβουλίου Νεολαίας του Δήμου Κερύνειας, κα. Χλόη Μαύρου Γεωργιάδου. Την εκδήλωση χαιρέτησε επίσης και η Πρόεδρος της Κίνησης Προσφύγων και Εκτοπισμένων Μανάδων, κα. Μαρκέλλα Ισαΐα-Τσιάκκα.
Εισηγητές στην εκδήλωση ήταν η κα. Σκεύη Κουκουμά, Βουλευτής και Πρόεδρος της Επιτροπής Προσφύγων της Βουλής των Αντιπροσώπων, ο κ. Ανδρέας Λοίζου, Διοικητικός Λειτουργός της Υπηρεσίας Μέριμνας του Υπουργείου Εσωτερικών, η κα. Λουκία Ευσταθίου, Αν. Λειτουργός του Κεντρικού Φορέα Ισότιμης Κατανομής Βαρών και ο κ. Σίμος Αγγελίδης, Νομικός. Συντονιστής της εκδήλωσης ήταν το μέλος του Δημοτικού Συμβουλίου Νεολαίας του Δήμου Κερύνειας και δικηγόρος, κ. Νικόλας Κωνσταντινίδης.
Οι εισηγητές ανέπτυξαν τις θέσεις τους ο καθένας από πλευράς του γνωστικού τους αντικειμένου, δίνοντας μια σφαιρική και πολυδιάστατη εικόνα για τα δικαιώματα των νέων Κερυνειωτών. Ειδικότερα, η κα. Κουκουμά παρουσίασε τις θέσεις της αρμόδιας επιτροπής του νομοθετικού σώματος και συζητήθηκαν οι ελλείψεις των εκάστοτε κυβερνητικών πολιτικών έναντι του προσφυγικού κόσμου και δη των νέων. Οι εκπρόσωποι της Υπηρεσίας Μέριμνας και του Κεντρικού Φορέα Ισότιμης Κατανομής Βαρών ανέλυσαν λεπτομερώς τα δικαιώματα των προσφύγων και των απόγονων τους βάση της υφιστάμενης επιδοματικής πολιτικής της Κυβέρνησης, ενημερώνοντας τους νέους της Επαρχίας Κερύνειας για τις ευκαιρίες που παρέχονται για στήριξη τους. Ο κ. Αγγελίδης ανέπτυξε την νομική διάσταση των περιουσιακών δικαιωμάτων των προσφύγων και των νέων με καταγωγή τις κατεχόμενες περιοχές της Δημοκρατίας, τονίζοντας μεταξύ άλλων, τον κίνδυνο απεμπόλησης των περιουσιακών δικαιωμάτων του Κυπριακού Ελληνισμού μέσω της ούτω καλούμενης Επιτροπής Αποζημιώσεων. Επισήμανε επίσης την ανάγκη διασφάλισης των περιουσιακών και ανθρωπίνων δικαιωμάτων των πολιτών μέσω από μια λύση του Κυπριακού προβλήματος, κάτι το οποίο μόνο με τον πλήρη σεβασμό στο Διεθνές και Ευρωπαϊκό Δίκαιο μπορεί να επιτευχθεί.
Ακολούθησε ζωηρή ανταλλαγή απόψεων μεταξύ των παρευρισκομένων και των εισηγητών με σκοπό την εξεύρεση των βέλτιστων τρόπων για διασφάλιση των δικαιωμάτων των προσφύγων και ιδιαίτερα των νέων με καταγωγή τις κατεχόμενες περιοχές της Κύπρου, τόσο μέσα από τις πολιτικές των εκάστοτε κυβερνήσεων όσο και μέσα από μια συνολική διευθέτηση του Κυπριακού προβλήματος.

Νικόλας Κωνσταντινίδης
Μέλος Δημοτικού Συμβουλίου Νεολαίας Δήμου Κερύνειας

Αφιέρωμα στον Μάνο Λοΐζο
2013-10-03
Την Πέμπτη 3 Οκτωβρίου το Δημοτικό Συμβούλιο Νεολαίας του Δήμου μας πραγματοποιήσε Μουσική Βραδιά,Αφιέρωμα στον Μάνο Λοΐζο! Η εκδήλωση έγινε στο Προσωρινό Δημαρχείο Κερύνειας, παρουσία του Δημάρχου, των Δημοτικών Συμβούλων καθώς επίσης και αρκετων Κερυνειωτών. Οι παρευρισκόμενοι, 31 χρόνια μετά τον χαμό του γνωστού Κύπριου Καλλιτέχνη ταξίδεψαν με τις μελωδίες του και πέρασαν ένα όμορφο μουσικό βράδυ. Ο Μάνος Λοϊζος υπήρξε σύμβολο αγώνα και ακατάπαυστης πάλης ενάντια στην εκμετάλλευση και την κοινωνική αδικία. Τα τραγούδια του, φωτεινός φάρος, μας υπενθυμίζουν την ευθύνη που έχουμε για ένα καλύτερο κόσμο, και κρατούν παράλληλα άσβεστο τον πόθο μας για επιστροφή στα Κατεχόμενα χωριά μας.

Λιάνα Πολυκάρπου
Μελος E.E.
Δ.Σ.Νεολαίας Δήμου Κερύνειας
